
[bookmark: _Toc84424258]נוכח דיוני ועדת החוקה, חוק ומשפט של הכנסת (להלן: "הוועדה") לקראת קריאה ראשונה על הצעת חוק בתי המשפט (תיקון – קביעת הרכבים בבית המשפט העליון וקביעת דיון נוסף), התשפ"ה–2025, (להלן: "הצעת החוק")  אנו מתכבדים להעביר את עמדתה של התנועה למען איכות השלטון בישראל, ע"ר (להלן: "התנועה") בנושא.
בנייר עמדה זה נבקש להביע את התנגדות התנועה להצעת החוק במתכונתה הנוכחית, המבקשת לשלול מראש הרשות השופטת סמכויות ניהוליות ושיפוטיות מרכזיות הנוגעות לקביעת הרכבים בבית המשפט העליון ולקיום דיון נוסף, ללא הצדקה ממשית. ההצעה עלולה לפגוע בתפקודו התקין של בית המשפט העליון, בעצמאותו המוסדית ובמעמדו של נשיא בית המשפט העליון כעומד בראש הרשות השופטת. כפי שיפורט להלן, ההסדר המוצע מבקש לעגן מנגנון ממוחשב לקביעת הרכבים, אך אינו מסדיר את הסמכויות החיוניות להפעלתו, ובכך יוצר ואקום סמכויות שעלול לפתוח פתח להשפעה חיצונית ובלתי שקופה על ניהולו הפנימי של בית המשפט. נוסף על כך, ההסדר המוצע צפוי להטיל עומס כבד ובלתי מוצדק על שופטי בית המשפט העליון, לעכב הליכים ולפגוע בבעלי הדין. בנסיבות אלה, ובייחוד בהיעדר צורך ממשי בשינוי המוצע, מתעורר חשש כי ההצעה אינה נועדה לטייב את מנגנוני העבודה של בית המשפט העליון, אלא להחליש את מעמדו המוסדי של נשיא בית המשפט העליון, כחלק ממהלך רחב יותר של פגיעה בעצמאות הרשות השופטת ובמערכת האיזונים והבלמים הדמוקרטית.

[bookmark: _Toc213073375][bookmark: _Toc213073376][bookmark: _Toc213073377][bookmark: _Toc233652889]עיקרי הצעת החוק
1. הצעת חוק מבקשת לערוך שני שינויים בהליכי קביעת המותבים ועריכת דיון נוסף בבית המשפט העליון, באמצעות שלילת סמכויות ניהוליות ושיפוטיות הנתונות בחוק לנשיא בית המשפט העליון, מבלי לקבוע את זהותו של גורם אחראי חלופי שיחזיק בסמכויות אלו. ועדת השרים לענייני חקיקה החליטה לתמוך בהצעת החוק, בכפוף לשינויים.[footnoteRef:1] להלן יובאו עיקרי הצעת החוק, בהתאם לנוסחה המקורי ולשינויים שבהם הותנתה תמיכת ועדת השרים לענייני חקיקה: [1:  החלטה 3044(חק/1900) של ועדת השרים לענייני חקיקה של הממשלה ה-37 "הצעת חוק בתי המשפט (תיקון - קביעת הרכבים בבית המשפט העליון וקביעת דיון נוסף), התשפ"ה-2025 של חה"כ שמחה רוטמן ואחרים (פ/5401)" (22.5.2025).] 

1) קביעת המותבים בבית המשפט העליון:[footnoteRef:2] ביטול סמכותו של העומד בראש הרשות השופטת, נשיא בית המשפט העליון, לקבוע את הרכב השופטים שידונו בעניין מסוים בבית המשפט העליון,[footnoteRef:3] והעברת קביעות אלו למערכת ממוחשבת בלבד, באופן המסיר כל אפשרות להפעלת שיקול דעת אנושי בהחלטות על שיבוץ שופטים במקרים חריגים המחייבים זאת, ומבלי להסמיך גורם אנושי שיהיה אחראי על תכנון המערכת, קביעת מכלול השיקולים הרלוונטיים בפעולתה ופיקוח על הפעלתה.  [2:  ס' 1 להצעת חוק.]  [3:  נוסח הצעת החוק המקורי מתייחס לבית המשפט העליון בכל כובעיו; ועדת השרים לענייני חקיקה ביקשה לצמצם את תחולת ההסדר לדיונים שיתקיימו בבית המשפט העליון בשבתו כבג"ץ בלבד.] 

2) החלטה בבקשה לעריכת דיון נוסף וקביעת ההרכב לדיון:[footnoteRef:4] ביטול סמכותו של נשיא בית המשפט העליון להכריע בבקשה לדיון נוסף, או להסמיך שופט או שופטים אחרים לכך, וכן ביטול סמכותו לקבוע את מספר וזהות השופטים שידונו בבקשה אם יוחלט לקיים דיון. מוצע כי ההכרעה בעניין קיומו של דיון נוסף תינתן לפורום רחב של שופטים, וזאת מבלי שנקבעה זהותו של הגורם שיקבע את גודל הפורום והרכבו. כאשר יוחלט לקיים דיון נוסף, מוצע כי הוא יתקיים בהרכב מלא, כך שכלל שופטי בית המשפט העליון ידרשו להתכנס ולדון בכל מקרה ומקרה. [4:  ס' 2 להצעת חוק.] 

[bookmark: _Toc219388086][bookmark: _Toc233652890]הצעת החוק עשויה לפגוע בתפקוד התקין של בית המשפט העליון
[bookmark: _Toc233652891]הצורך בשיקול דעת שיפוטי בקביעת הרכבים בהליכים מורכבים במיוחד
2. קביעת הרכבים בבית המשפט העליון היא מלאכת מחשבת הכרוכה בשקלול נתונים מרובים. כיום, רובם המוחלט של התיקים משובצים להרכבים על ידי מחלקת היומן של בית המשפט העליון על בסיס אילוצים טכניים בדבר זמינות השופטים, וכן תוך התחשבות בשיקולים הנוגעים לעומס העבודה. בנוסף, בדיוני המשך ניתן לשבץ את אותו הרכב שדן בעבר בהליך, או רובו.[footnoteRef:5] [5:  עו"ד יסמין גנדלמן, ממונה חופש מידע, הנהלת בתי המשפט, "מענה לבקשה לקבלת מידע לפי חוק חופש המידע" (29.10.2023).] 

3. רק במקרים חריגים, כאשר ההליך מעורר שאלה משפטית מורכבת במיוחד, בעלת השלכות רוחב משמעותיות או חשיבות ציבורית מיוחדת, עשויה להינתן הנחיה מטעם נשיא בית המשפט העליון ביחס להרכב שידון בהליך.[footnoteRef:6] ואולם, כפי שהבהירה עו"ד חנית אברהם בכר, הממונה על צוות החקיקה בהנהלת בתי המשפט, בדיון שהתקיים בוועדה ביום 2.6.2026, במרבית המקרים קביעת הנשיא היא כי ראש ההרכב ייבחר מתוך שלושת או חמשת השופטים הוותיקים ביותר.[footnoteRef:7] במקרים מסוג זה יש חשיבות מיוחדת לניסיונם של שופטים ותיקים. הליכים בבג"ץ, כמו גם הליכים ערעוריים אזרחיים ופליליים, עשויים לעורר סוגיות משפטיות מורכבות, ולכן קיימת הצדקה לכך ששופטי ההרכב, או למצער ראש ההרכב, יהיו בעלי ניסיון שיפוטי רב.  [6:  שם.]  [7:  פרוטוקול ישיבה 898 של ועדת החוקה, חוק ומשפט של הכנסת ה-25, 21 (2.6.2026).] 

4. הקביעה אם הליך מסוים נמנה עם אותם מקרים חריגים מחייבת הפעלת שיקול דעת שיפוטי, המבוסס על הבנת טיבו של ההליך, מורכבותו והשלכותיו, ואינה יכולה להיעשות באופן מכני על ידי מערכת ממוחשבת בלבד. על כן, שלילה גורפת של סמכות זו מנשיא בית המשפט העליון עלולה לפגוע ביכולתו של בית המשפט לנהל את ההליכים הרגישים והמורכבים ביותר באופן מקצועי ויעיל.
[bookmark: _Toc233652892]היעדר הסדרה של סמכויות תפעול ופיקוח עלול לפגוע בניהול עבודת בית המשפט
5. הצעת החוק אינה מסדירה את הסמכויות הנדרשות להפעלתה השוטפת של מערכת השיבוץ הממוחשבת. למשל, לא נקבע מי יתפעל את המערכת, יפקח על תקינותה, יוודא כי הנתונים המוזנים אליה נכונים ועדכניים, ויהיה מוסמך לתקן כשלים או טעויות בשיבוץ. בנוסף, לעיתים נדרשים שינויים לאחר קביעת ההרכב, בשל מחלה, היעדרות, מניעות שהתגלתה בדיעבד או צורך בהחלפת שופט במהלך ההליך. בהיעדר גורם מוסמך וברור שיוכל להורות על שינוי או החלפה בהתאם לכללים, עלולים להיגרם שיבושים ביומן בית המשפט, עיכובים מיותרים ופגיעה ברציפות הדיון.
[bookmark: _Toc233652893]ההסדר לעניין קיום דיון נוסף יוביל לעומס יתר על השופטים ולעיכוב הליכים
6. ההסדר המוצע לעניין בקשות לדיון נוסף צפוי להטיל עומס עבודה משמעותי ובלתי מוצדק על בית המשפט העליון. העברת הסמכות להורות על קיום דיון נוסף לרוב שופטי בית המשפט תחייב פורום רחב לבחון בכל בקשה אם מתקיימת הצדקה חריגה לפתיחת ההליך מחדש, ובכך תסרבל ותעכב את קבלת ההחלטות. קושי זה מתחדד עוד יותר נוכח ההסדר החריג שנקבע, שלפיו כל דיון נוסף ייערך בהרכב של כלל שופטי בית המשפט העליון. הסדר זה יחייב תיאום בין כלל השופטים על חשבון דיונים אחרים ובעלי דין אחרים. מימושו נדמה כבלתי ישים הלכה למעשה, והוא עלול לשבש את יומן בית המשפט העליון, להכביד על בעלי הדין, לפגוע בסופיות הדיון ולעכב טיפול בתיקים נוספים הממתינים להכרעה.
[bookmark: _Toc233652894]הצעת החוק יוצרת "ואקום" של סמכויות שעשוי לפגוע בעצמאות המוסדית של בית המשפט
7. על פניו, המנגנון המוצע בהצעת החוק מוצג כמנגנון ממוחשב לחלוטין, החף כביכול מהשפעה אנושית. ואולם, הפעלתה של מערכת ממוחשבת מחייבת מעורבות אנושית בשלבים שונים. הצעת החוק אינה קובעת את זהותם של גורמים אלה, את היקף סמכויותיהם או את מנגנוני הפיקוח והשקיפות שיחולו עליהם, ובכך מספקת הסדר חסר ועמום שעלול לפתוח פתח לשימוש לרעה באופן סמוי מן העין.
8. בראש ובראשונה, לא נקבע מי יהיה הגורם המוסמך לעצב את האלגוריתם שלפיו תפעל המערכת - קביעת הקריטריונים שינחו את השיבוץ ואת סדר העדיפויות ביניהם במקרה של התנגשות. ראוי כי עיצוב המערכת ייעשה בידי גורם מתוך בית המשפט, או למצער בסיועו, נוכח היכרותו עם צורכי המערכת, אילוציה וסדרי עבודתה. לכך מצטרפות גם סמכויות התפעול, הפיקוח, הבקרה ותיקון השיבוץ במקרים חריגים, שאף הן אינן מוסדרות בהצעה ועלולות להיות מנוצלות לרעה בהיעדר גורם מוסמך ברור ומפוקח.
9. קושי דומה מתעורר ביחס להסדר שעליו החליטה ועדת השרים לענייני חקיקה, שלפיו ההכרעה בבקשה לדיון נוסף תתקבל בפורום רחב של יותר משופט אחד. גם כאן, ההצעה אינה מסדירה מי יהיה מוסמך לקבוע את גודל ההרכב, את זהות השופטים שישבו בו ואת אופן שיבוצם.
10. קביעת הרכבים וחלוקת תיקים הם עניינים פנימיים של המינהל השיפוטי, הנוגעים במישרין לאופן שבו בית המשפט ממלא את תפקידו. ככל שסמכויות אלה יוצאו מידיו של נשיא בית המשפט העליון מבלי שיוסדר גורם מוסמך אחר בתוך הרשות השופטת, הן עלולות לעבור בפועל לגורמים חיצוניים, ובהם גורמים ברשות המבצעת, גורמים מנהליים חיצוניים או צדדים שלישיים, כגון ספקי תוכנה וחברות מסחריות.
11. הנה כי כן, ההצעה אינה מבטלת את שיקול הדעת האנושי, אלא מעבירה אותו מן הגורם השיפוטי המוסמך והמזוהה לגורם בלתי ידוע, שזהותו וסמכויותיו אינן מוסדרות בחוק, ובכך פותחת פתח להשפעה חיצונית, עקיפה ובלתי שקופה על הניהול הפנימי של בית המשפט, ועלולה לפגוע בעצמאותו המוסדית של בית המשפט העליון, שהיא תנאי הכרחי לניהול הליכים משפטיים ללא תלות או השפעה חיצונית.
[bookmark: _Toc233652895]הצעת החוק נעדרת תשתית עובדתית המצדיקה את השינויים הכרוכים בה
12. מדברי ההסבר להצעת החוק עולה כי נקודת המוצא להצעה היא כי מקום שבו נתונה לשופט סמכות לבחור את זהות השופטים שישבו בהרכב, נטייתו תהיה לבחור הרכב באופן אסטרטגי, עד כדי יכולת "להכריע את הדיון בתיק עוד בטרם החל". כפתרון לכך, מוצע כי הרכבי הדיון בבית המשפט העליון ייקבעו "באופן קבוע באמצעות מחשב, כך שאף גורם אנושי לא יוכל להשפיע על הרכב היושבים בדין". ואולם, הצעת החוק אינה מבססת את קיומה של הבעיה הנטענת, ואינה מצדיקה את הפתרון הלקוני והבעייתי שהיא מבקשת לעגן.
13. ראשית, הצעת החוק נשענת על תשתית עובדתית שאינה רלוונטית, והבעיה המוצגת בה לא נבחנה לעומקה, אם בכלל. דברי ההסבר מפנים לפרקטיקה שנהגה בעבר, תוך שמצוין בהם במפורש כי היא אינה נוהגת עוד, שבמסגרתה שופטים תורנים צירפו שופטים נוספים להחלטות על דחיית עתירות על הסף, וכן למאמר העוסק באותה פרקטיקה מצומצמת. [footnoteRef:8] ואולם, מדובר בסמכות שונה במהותה מן הסמכות הכללית לקביעת הרכבים בידי נשיא בית המשפט העליון, המופעלת בהקשרים אחרים ועל יסוד שיקולים אחרים. משכך, ובהיעדר תשתית עובדתית רלוונטית ועדכנית ביחס לאופן שבו נקבעים ההרכבים בבית המשפט העליון, לא ניתן להסיק כי קיימים כשלים דומים בהפעלת סמכות זו. [8:  יהונתן גבעתי וישראל רוזנברג "כיצד בוחרים שופטי בית המשפט העליון את חבריהם להרכב" משפטים נא 807 (2020).] 

14. למעשה, מן המידע שהתקבל מידי הגורמים המקצועיים הרלוונטיים, עולה תמונה הפוכה: קביעת ההרכבים בבית המשפט העליון נעשית כיום באופן אקראי, ולא כתוצאה מבחירה אסטרטגית של נשיא בית המשפט.
15. בפועל, נשיא בית המשפט העליון מתערב במלאכת השיבוץ בהיקף ובאופן מצומצם מאוד; בישיבת הוועדה מיום 2.6.2026, הבהירה עו"ד חנית אברהם בכר, כי מדובר באחוז זעום של המקרים. למשל, בשנת 2025, סמכות זו הופעלה בפחות מ-30 תיקים, מתוך מעל 3,000 תיקים שנידונו באותה השנה בבית המשפט העליון.[footnoteRef:9] כלומר, המצב הרצוי בהצעת החוק – קביעת הרכבים שתהא חפה משיקולים הנוגעים לגופו של עניין – מתקיים בפועל עבור מעל ל-99% מהמקרים.  [9:  ה"ש 7, בעמ' 20.] 

16. לא זו אף זו, גם באותם מקרים שבהם בוחר נשיא בית המשפט להתערב, הוא מונחה על ידי נתון אובייקטיבי, קבוע וידוע מראש, שאינו נתון לשיקול דעתו – ותק השופטים. כלומר, אין מדובר ב"הנדוס" ההרכב על ידי קביעה פרטנית של זהות השופטים שישבו בו.
17. ודוק. בהתאם למידע הקיים, קביעת המותבים בבית המשפט העליון נעשית כבר היום על בסיס נתונים אובייקטיביים, ולכן אין ביסוס לחשש שלפיו זהות השופטים נקבעת בידי יד מכוונת המבקשת להשפיע מראש על תוצאת ההליך. 
18. לצד זאת, הצעת החוק אינה מסבירה מדוע נדרש שינוי בהסדר הקיים לעניין בקשות לדיון נוסף. דברי ההסבר אינם מצביעים על כשל במנגנון הקיים או על טעם המצדיק שלילת סמכות זו מנשיא בית המשפט העליון או משופט שנקבע לכך. ממילא, החשש הנטען מפני השפעה על זהות המותב בקביעת ההרכבים בדיונים שמערבים סוגיות פוליטיות, אינו משליך באופן ברור על דיון נוסף, שכן ההכרעה בבקשה לדיון נוסף היא הכרעה משפטית מובהקת, הנעשית לפי אמות מידה הקבועות בחוק.[footnoteRef:10] [10:  סעיף 30(ב) לחוק בתי המשפט [נוסח משולב], התשמ"ד-1984.] 

[bookmark: _Toc233652896]חשש לקיומן של תכליות סמויות פסולות העומדות בבסיס ההצעה
19. הנה כי כן, הצעת החוק מבקשת לעגן בחקיקה הסדר שכבר מתקיים במידה רבה בפועל, מבלי לשפר את המנגנון הקיים, ואף תוך גריעה ממנו. אם כן, השינוי הממשי העיקרי הוא שלילת סמכויותיו של נשיא בית המשפט העליון, העומד בראש הרשות השופטת. בהיעדר צורך בשינוי זה, מתעורר חשש כי בבסיס ההצעה עומדת תכלית סמויה ובלתי ראויה של החלשת מעמדו וכוחו המוסדי של נשיא בית המשפט העליון.
20. רושם זה מתחזק לאור שלילת סמכות הנשיא להכריע בבקשה לדיון נוסף או להסמיך שופט אחר לכך ללא כל הצדקה עניינית. סמכות זו משקפת את ההכרה בתפקידו של נשיא בית המשפט העליון כגורם המתאים לשקול את האינטרס הרחב הגלום בקיום דיון נוסף.[footnoteRef:11] [11:  ראו: יגאל מרזל, סעיף 18 לחוק-יסוד: השפיטה – "דיון נוסף" בדיון הנוסף, ספר דורית ביניש 181, 230-231 (2018).] 

21. הדברים משתלבים במהלך מתמשך ופסול של קמפיין דה-לגיטימציה לנשיא בית המשפט העליון המכהן, כב' השופט יצחק עמית, מצד גורמים בממשלה ובקואליציה, שזכה לביטוי בולט במיוחד בסירובו המתמשך של שר המשפטים, יריב לוין, להכיר במינוי של השופט עמית לנשיא העליון, לשתף עמו פעולה ולפרסם את דבר מינויו ברשומות, סירוב שהוסר רק לאחרונה בעקבות המלצת בית המשפט, למעלה משנה לאחר השבעתו של השופט עמית לתפקיד.[footnoteRef:12] [12:  בג"ץ 32394-10-25 התנועה למען איכות השלטון בישראל נ' שר המשפטים (נבו 9.6.2026).] 

22. ובמבט רחב יותר, נציין כי ההצעה מקודמת על רקע שורה של צעדים שננקטים על ידי הקואליציה והממשלה, שמטרתם להחליש את מעמדו וכוחו של בית המשפט העליון ושופטיו. בתוך כך ניתן למנות, בין היתר, את התיקון לחוק שנעשה בהרכב הוועדה לבחירת שופטים ובדרכי עבודתה, שיצר פוליטיזציה בהליכי בחירת השופטים;[footnoteRef:13] ואת הימנעותו הממושכת של שר המשפטים מכינוס הוועדה לבחירת שופטים לטובת איוש התקנים החסרים בכלל הערכאות.[footnoteRef:14] [13:  תיקון מס' 4 לחוק יסוד: השפיטה ותיקון מס' 105 לחוק בתי המשפט, התשפ"ה-2025.]  [14:  בג"ץ 79117-07-25 התנועה למען איכות השלטון בישראל נ' שר המשפטים (נבו 31.5.2026).] 

23. הצעת החוק שבנידון מבקשת לשלול סמכויות מנשיא בית המשפט העליון מבלי שהוצגה תשתית עובדתית המצדיקה זאת, ומבלי שנקבע הסדר חלופי ברור, ישים ומפוקח. בפועל, מנגנון קביעת ההרכבים בבית המשפט העליון פועל כיום ברובם המוחלט של המקרים באופן אקראי ועל בסיס שיקולים אובייקטיביים, ואילו המקרים החריגים שבהם נדרש שיקול דעת שיפוטי אינם יכולים לקבל מענה ראוי באמצעות מערכת ממוחשבת בלבד.
24. עוד עמדנו על כך שההצעה יוצרת ואקום של סמכויות ניהוליות, שעלול לפגוע בעצמאותו המוסדית של בית המשפט העליון, וכי ההסדרים המוצעים בה צפויים להכביד על עבודת בית המשפט, לפגוע ביעילות ההליכים ובסופיות הדיון, ולהשליך בסופו של יום על בעלי הדין והציבור כולו.
25. על רקע כל האמור, אנו קוראת לחברי הכנסת להתנגד להצעת החוק במתכונתה הנוכחית.

תוכן בינה מלאכותית גנרטיבית עשוי להיות שגוי.]  בכבוד רב,

התיאור נוצר באופן אוטומטי]_____________________
	            _____________________

